钦定古今图书集成/历象汇编/岁功典/第094卷 > 《湖广志书》 > 浏阳县
## 钦定古今图书集成/历象汇编/岁功典/第094卷 > 《湖广志书》 > 浏阳县

十二月俗称腊月。按《礼传》，夏曰嘉平，殷曰清祀，周曰
大蜡，秦曰腊，汉因之。腊者，猎也，田猎取兽以祀其先
也。或曰：腊，接也，新旧相接，大祭以报功也。王者各以
行盛日为祖，衰为腊。故汉腊以戌，魏以辰，晋以丑。自
是以后，率以冬至后三戌日为腊，约计当在十二月，
故称十二月为腊月。